เป็นร้านเปิดใหม่ได้ไม่นาน อยู่ริมถนนเลียบคลองสองปากซอยคู้บอน 38 เป็นร้านอาหารจานเดียว มีข้าวมันไก่ตอน ไก่ทอด ตือฮวนเกี้ยมฉ่าย ก๋วยเตี๋ยวลูกชิ้นปลา เนื้อปลา และตามสั่ง ร้านเป็นสาขาเดียวกันจากลาดพร้าว 64 และ นวล​จันทร์ 34 วันนี้มาลองชิมข้าวมันไก่

☆ ข้าวมันไก่ผสม 50 บาท ตัวข้าวมันนุ่มและหอม ไก่ตอนหนังและเนื้อนุ่มกำลังดี ไก่ทอดกรอบนอกนุ่มใน น้ำจิ้มข้าวมันไก่ตอนรสออกเค็มๆไปนิดแต่โดยรวมก็อร่อยดีครับ (ส่วนตัวชอบน้ำจิ้มแบบขิงและพริกเยอะรสแซบๆ) 

☆ ไก่สับผสม 100 บาท ติดใจในความอร่อยของไก่ตอนและไก่ทอดเลยสั่งแบบเนื้อล้วนมาอีกจาน และเพิ่มข้าวมันอีกถ้วย ราคา 15 บาท 